Diari Oficial de la Generalitat Valenciana


Sumari del DOGV 5627, del 26-10-2007 (2007/12268)

RESOLUCIÓ de 17 d'octubre de 2007, del director general de Cohesió Territorial, per la qual es publicita la convocatòria i les bases per a la provisió pel sistema de lliure designació del lloc de Secretaria General de la Diputació Provincial d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5627

Data del DOGV
:   26-10-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/12154


Data del document
:   17-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Alacant
    * concurs administratiu
    * professió administrativa
    * administració local

RESOLUCIÓ de 17 d'octubre de 2007, del director general de Cohesió Territorial, per la qual es publicita la convocatòria i les bases per a la provisió pel sistema de lliure designació del lloc de Secretaria General de la Diputació Provincial d'Alacant.  
 [2007/12116]  
El president de la Diputació Provincial d'Alacant ha efectuat la convocatòria per a la provisió pel sistema de lliure designació del lloc de Secretaria General de la dita corporació i aprovades les seues bases, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local, en l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril del Govern Valencià, resolc:  
Primer  
Donar publicitat a la convocatòria per a la provisió pel sistema de lliure designació del lloc de Secretaria General de la Diputació Provincial d'Alacant, i a les bases que han de regir-la que es relacionen en l'annex de la present resolució.  
Segon  
Les convocatòries i les bases a què es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que disposa la Llei 29/1998, de 13 de juliol, Reguladora de la jurisdicció contenciosa administrativa.  
València, 17 d'octubre de 2007.- El director general de Cohesió Territorial: Vicente Saurí Martí.  
ANNEX  
Bases que han de regir la convocatòria per a la provisió reglamentària del lloc de treball de Secretaria General de la Diputació d'Alacant entre funcionaris d'administració local amb habilitació de caràcter estatal, subescala de Secretaria, categoria superior, sense perjuí del que preveu la disposició transitòria primera 2 a) del Reial Decret 1174/1987, de 18 de setembre.  
Base primera. Objecte  
Les presents bases tenen com a objecte regir la convocatòria per a cobrir, pel sistema previst en la disposició addicional segona apartat 5.2 de la Llei 7/2007, de 12 d'abril de l'Estatut Bàsic de l'Empleat Públic, i els articles 27 i següents del Reial Decret 1732/1994, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons redacció atorgada pel Reial Decret 834/2003, de 27 de juny; del següent lloc reservat a funcionari d'administració local amb habilitació de caràcter estatal:  
Corporació: Diputació Provincial d'Alacant  
Denominació: Secretari general   
Base segona. Característiques del lloc  
1. El lloc a cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província d'Alacant número 117, de 12 de juny de 2007.  
2. El complement de destinació assignat al dit lloc és el corresponent al nivell trenta i el seu sistema de provisió, el de lliure designació, extrems arreplegats en la referida relació de llocs.  
3. El complement específic anual fixat per al lloc està concretat per a 2007 en vint-i-set mil dos-cents vint-i-un euros amb huitanta-huit cèntims (27.221,88?)  
Base tercera. Requisits  
1. Serà requisit per a concórrer a la convocatòria i poder exercir el lloc, cas de ser anomenat, estar integrat en la subescala de secretaria, categoria superior.  
2. Això, no obstant això, també podran concórrer els secretaris de primera no integrats, en atenció a allò que s'ha prescrit per la Disposició Transitòria Primera número 2 a) del Reial Decret 1174/1987, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.  
Base quarta. Convocatòria  
La convocatòria serà aprovada pel president de la Diputació Provincial, després de ser remesa a la conselleria de Presidència, Direcció General de Cohesió Territorial, per a la seua íntegra publicació el Diari Oficial de la Comunitat Valenciana, s'enviarà al Ministeri d'Administracions Públiques, que disposarà la publicació en extracte de la convocatòria en el Boletín Oficial del Estado.  
Base quinta. Sol·licituds  
1. Les sol·licituds es dirigiran al president de la corporació dins dels quinze dies naturals següents al de la publicació de l'extracte de la convocatòria en el Boletín Oficial del Estado.  
2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu comú, en la sol·licitud haurà d'indicar-se el número de registre personal, la situació administrativa en què es trobe el mateix sol·licitant, així com la seua destinació.  
3. A la instància s'acompanyarà la documentació que, a juí del sol·licitant, es considere pertinent amb vista a demostrar la seua idoneïtat per a ocupar el lloc convocat.  
Base sexta. Nomenament  
1. Conclòs el termini de presentació de sol·licituds i previs els informes que tinga a bé demanar el president, prèvia constatació de la concurrència dels requisits exigits en estes bases, es procedirà a dictar l'acord corresponent en el termini d'un mes.  
2. Esta resolució motivada arreplegarà, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat, entre els quals es valorarà el coneixement acreditat del valencià, segons l'article 30.2 de la Llei 3/1984, de 23 de novembre, de la Generalitat Valenciana, d'Ensenyança i Ús del Valencià. Del referit acord es traslladarà a la Direcció General de Cohesió Territorial de la Generalitat Valenciana i a la Direcció General de Cooperació Local del Ministeri de les Administracions Públiques, òrgan a què correspondrà l'anotació en el registre corresponent i la seua publicació en el Boletín Oficial del Estado.  
Base sèptima. Presa de possessió  
Els terminis possessoris seran els mateixos que els establits per als funcionaris amb habilitació estatal nomenats en virtut del procediment de concurs.  
Base octava. Normativa supletòria  
En allò no previst per les presents bases, s'aplicarà el Capítol V del Reial Decret 1732/1994, de 29 de juliol i les prescripcions corresponents del Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat per Reial Decret 364/1995, de 10 de març.  
Base novena. Impugnació  
Contra les presents bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció contenciosa administrativa, podran els interessats interposar un dels recursos següents:  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar de l'endemà de la publicació en extracte de la convocatòria en el Boletín Oficial del Estado.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu, davant de la Sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
B) Recurs contenciós administratiu davant del Jutjat contenciós administratiu d'Alacant, que per orde de repartiment corresponga, dins del termini de dos mesos des de l'endemà de la publicació en extracte de la convocatòria en el Boletín Oficial del Estado.  
Tot això sense perjuí que pels interessats es puga exercitar qualsevol altre recurs o acció que s'estime procedent.